Nõukogu direktiiv 1999/20/EÜ,

22. märts 1999,

millega muudetakse direktiivi 70/524/EMÜ söödalisandite kohta, direktiivi 82/471/EMÜ teatavate loomasöödas kasutatavate toodete kohta, direktiivi 95/53/EÜ, milles määratakse kindlaks loomasöötade ametlikku kontrollimist reguleerivad põhimõtted, ja direktiivi 95/69/EÜ, millega nähakse ette teatavate loomatoidusektoris tegutsevate ettevõtete ja vahendajate heakskiitmise ja registreerimise tingimused ja kord

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 43,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades, et:

direktiivi 70/524/EMÜ [4] (muudetud direktiiviga 96/51/EÜ [5]) artiklites 13–16 sätestatakse söödalisandite ja eelsegude jaotamine ja söötadesse lisamine ning söödalisandite, eelsegude ja segasööda märgistamine;

direktiivi 82/471/EMÜ [6] artiklis 3 ja lisas sätestatakse teatavad meetmed kõnealuste toodete jaotamiseks ja märgistamiseks;

tähtpäev 1. aprill 1998, mis on sätestatud liikmesriikidele direktiividega 96/51/EÜ ja 95/69/EÜ [7] kehtestatud direktiivide 70/524/EMÜ ja 82/471/EMÜ muudatuste rakendamiseks, ei ole vastavuses direktiivis 95/69/EÜ sätestatud kuupäevadega teatavate loomatoidusektoris tegutsevate ettevõtete ja vahendajate heakskiitmise (1. aprill 2001) ja registreerimise (1. september 1998) lõpuleviimiseks; kõnealuseid sätteid kohaldatakse ilma, et see piiraks direktiivis 95/69/EÜ sätestatud tähtaegade kohaldamist; direktiive 70/524/EMÜ ja 82/471/EMÜ tuleb sellest olenemata õigusliku järjepidevuse tagamiseks muuta;

nõukogu 25. oktoobri 1995. aasta direktiiviga 95/53/EÜ, milles määratakse kindlaks loomasöötade ametlikku kontrollimist reguleerivad põhimõtted, [8] peab hõlmama kõiki ühenduses loomasöödas kasutatavaid tooteid ja aineid;

selle eesmärgi saavutamiseks tuleks direktiiv 96/25/EÜ lisada nende õigusaktide loetellu, mille suhtes kohaldatakse direktiivi 95/53/EÜ; viide lihtsööda turustamist käsitlevale nõukogu 23. novembri 1976. aasta direktiivile 77/101/EMÜ [9] tuleks kõnealusest loetelust kustutada, kuna nimetatud direktiiv on direktiiviga 96/25/EÜ kehtetuks tunnistatud;

direktiivis 95/69/EÜ sätestatakse, et iga liikmesriik peab igal aastal saatma teistele liikmesriikidele heakskiidetud ettevõtete loetelu; ettevõtete heakskiitmine tuleb viia lõpule 1. aprilliks 2001; pidades silmas loomasööda ametlikku kontrollimist, on seepärast enne seda eelkõige ühendusesiseses kaubavahetuses vajalik, et liikmesriigid teavitaksid üksteist ka nendest ettevõtetest, mis ei ole veel heaks kiidetud, kuid võivad vastavalt kõnealuse direktiivi tingimustele jätkata oma tegevust;

seepärast tuleks direktiive 70/524/EÜ, 82/471/EMÜ, 95/53/EÜ ja 95/69/EÜ vastavalt muuta,

ON VASTU VÕTNUD KÄESOLEVA DIREKTIIVI:

Artikkel 1

Direktiivi 70/524/EMÜ muudetakse järgmiselt.

1. Artiklisse 13 lisatakse järgmine lõige:

"6. Lõikeid 1–3 kohaldatakse ilma, et see piiraks direktiivi 95/69/EÜ artikli 4 lõike 2 ja artikli 9 lõike 2 kohaldamist."

2. Lisatakse järgmine artikkel:

"Artikkel 16a

Artikleid 14–16, mis osutavad direktiiviga 95/69/EÜ ettenähtud loa- ja registreerimisnumbritele, kohaldatakse alates 1. aprillist 2001."

Artikkel 2

Direktiivi 82/471/EMÜ muudetakse järgmiselt.

1. Artiklisse 3 lisatakse järgmine lõige:

"4. Lõiget 3 kohaldatakse ilma, et see piiraks direktiivi 95/69/EÜ artikli 4 lõike 2 kohaldamist."

2. Direktiivi 95/69/EÜ lisa 1. peatüki punkti 1 alapunktis a nimetatud toodete puhul asendatakse lisa 7. veerus (

"Erisätted"

) esitatavaid toote pakendile, mahutile või neile kinnitatud etiketile märgitavaid üksikasju käsitlev viimane taane järgmise tekstiga:

"— alates 1. aprillist 2001: loanumber."

Artikkel 3

Direktiivi 95/53/EÜ artikli 2 lõike 1 punkti a kolmas taane asendatakse järgmisega:

"— nõukogu 29. aprilli 1996. aasta direktiiv 96/25/EÜ, milles käsitletakse söödatoorainete ringlust ning millega muudetakse direktiive 70/524/EMÜ, 74/63/EMÜ, 82/471/EMÜ ja 93/74/EMÜ ning tunnistatakse kehtetuks direktiiv 77/101/EMÜ."

Artikkel 4

Direktiivi 95/69/EÜ artikli 6 lõike 2 teine ja kolmas lause asendatakse järgmisega:

"Liikmesriigid saadavad igal aastal enne 31. detsembrit teistele liikmesriikidele loetelu artikli 2 lõike 2 punktides a ja b osutatud ettevõtete ja artikli 3 lõike 1 kohaselt heakskiidetud vahendajate kohta ning loetelu artikli 4 lõikes 2 osutatud vastavate ettevõtete ja vahendajate kohta, kes on esitanud heaskiitmise taotluse, kuid mille rahuldamise suhtes ei ole liikmesriik veel otsust teinud.

Taotluse korral saadavad liikmesriigid teistele liikmesriikidele täielikult või osaliselt loetelu artikli 2 lõike 2 punktides c–f osutatud ettevõtete kohta ning täielikult või osaliselt loetelu artikli 4 lõikes 2 osutatud vastavate ettevõtete kohta, mis on esitanud heaskiitmise taotluse, kuid mille rahuldamise suhtes ei ole liikmesriik veel otsust teinud."

Artikkel 5

1. Liikmesriigid võtavad vastu ja avaldavad käesoleva direktiivi järgimiseks vajalikud õigus- ja haldusnormid hiljemalt 30. septembriks 1999. Liikmesriigid teatavad sellest viivitamata komisjonile. Liikmesriigid kohaldavad kõnealuseid meetmeid alates 1. oktoobrist 1999.

2. Kui liikmesriigid võtavad lõikes 1 nimetatud meetmed, sisaldavad need viidet käesolevale direktiivile või selline viide lisatakse nende ametliku avaldamise korral. Viitamise viisi näeb ette liikmesriik.

3. Liikmesriigid saadavad komisjonile käesoleva direktiiviga reguleeritavas valdkonnas nende vastuvõetud põhiliste siseriiklike õigusnormide teksti.

Artikkel 6

Direktiiv jõustub Euroopa Ühenduste Teatajas avaldamise päeval.

Artikkel 7

Käesolev direktiiv on adresseeritud liikmesriikidele.

Brüssel, 22. märts 1999

Nõukogu nimel

eesistuja

G. Verheugen

[1] EÜT C 266, 25.8.1998, lk 14.

[2] EÜT C 328, 26.10.1998, lk 80.

[3] EÜT C 40, 15.2.1999, lk 10.

[4] EÜT L 270, 14.12.1970, lk 1. Direktiivi on viimati muudetud direktiiviga 98/92/EÜ (EÜT L 346, 22.12.1998, lk 49).

[5] EÜT L 235, 17.9.1996, lk 39.

[6] EÜT L 213, 21.7.1982, lk 8. Direktiivi on viimati muudetud direktiiviga 96/25/EÜ (EÜT L 125, 23.5.1996, lk 35).

[7] EÜT L 332, 30.12.1995, lk 15. Direktiivi on muudetud direktiiviga 98/92/EÜ.

[8] EÜT L 265, 8.11.1995, lk 17.

[9] EÜT L 32, 3.2.1977, lk 1. Direktiiv on tunnistatud kehtetuks direktiiviga 96/25/EÜ (EÜT L 125, 23.5.1996, lk 35).

--------------------------------------------------